Unntakstilstanden (India)

Unntakstilstanden i India betegner den 21 måneder lange perioden mellom 25. juni 1975 og 21. mars 1977, da Indias president Fakhruddin Ali Ahmed, etter råd fra statsminister Indira Gandhi, erklærte unntakstilstand. India var preget av politisk og økonomisk uro, og unntakstilstanden ble godkjent av et flertall i regjeringen og parlamentet.

Unntakstilstanden var hjemlet i Indias grunnlov, som stilte som vilkår at landet stod overfor umiddelbare indre og ytre trusler.
Statsministeren fikk fullmakt til å styre gjennom dekreter, avlyse valg og begrense borgernes rettigheter. Det ble innført pressesensur, og domstolene ble satt ut av spill. Over 100 000 opposisjonelle ble fengslet under unntakstilstanden.

Gandhi utlyste parlamentsvalg i mars 1977, som hun tapte, og opphevet unntakstilstanden dagen etter.

 Referanser 

Kategori:Indias historie
Kategori:Indisk politikk
Kategori:Hendelser i 1975